**COVID 19 i LJUDSKA PRAVA**

S obzirom na pandemiju uzrokovanu COVID-om 19 ljudska prava se ograničavaju. Zabranjuje se ili ograničava sloboda kretanja, pravo na okupljanje npr. druženje s prijateljima/obitelji ili razni izlasci itd. Pravo na zdravstvenu zaštitu se također ograničava jer se odgađaju bitni pregledi korisnika, a ima i manje mjesta u bolnicama zbog zaraženih bolesnika. Ograničuje se, u nekim slučajevima i zabranjuje pravo na rad tako da određene djelatnosti poput ugostiteljstva, uslužnih djelatnosti npr. frizera, kozmetičara čak i teretana ne smiju raditi ili rade u smanjenom radnom vremenu za manju plaću. Neki građani dobivaju i otkaze ukoliko ne dobiju tu priliku raditi za manju plaću u manjem radnom vremenu. Ograničeno je bilo i pravo na školovanje. Učenici i studenti nisu smjeli pratiti nastavu iz školskih klupa nego su imali online nastavu. Online nastava nije ni približno ista kao i obična nastava pa tako učenici nisu dobili obrazovanje kakvo bi dobili na nastavi u školi i nisu dobili obrazovanje kakvo zaslužuju. Ugroženo je čak i pravo na jednakost pošto epidemiološka pravila za neke vrijede, a za neke ne. Primjerice da nekom „običnome“ građaninu umre član obitelji na sprovodu ne bi moglo biti ni pola obitelji, a da umre „uzvišena“ osoba kao npr. neki političar, unatoč epidemiološkim situacijama došlo bi više od tisuću ljudi i ne bi se ništa poduzelo. Nakon svega navedenog u pitanje dolaze i osnovna ljudska prava poput prava na slobodu i prava na dostojanstven život.

Nora Stunković 8.c